cyanic-selkie/wikianc huggingface dataset:
Վիլնյուսի հեռուստաաշտարակ
Տեխնիկական տվյալներ
Աշտարակի ամբողջ կառույցի քաշը 25-30 հազար տոննա է, բարձրությունը՝ 326,47 մ, տարածքի մակերեսը՝ 3355 մ²։ Վերին մասը ծածկված է պղնձե թիթեղներով և ջերմամեկուսացված է։ Աշտարակի հիմքի համար փորվել է 38 մետր տրամագծով և 8,25 մետր խորությամբ հիմք։
Կառույցը կազմված է բետոնե հիմքից, 190 մ երկարությամբ սնամեջ երկաթբետոնե խողովակից, երկաթբետոնե ափսեից և 136 մ (446 ֆտ) երկարությամբ պողպատե բութակից (spike): Ռադիոհաղորդիչները տեղադրված են բետոնե աշտարակի ստորին մասում` ալեհավաքներով, որոնք ամրացված են պողպատե բութակին։
Հունվարյան դեպքեր
1991 թվականի հունվարի 13-ին խորհրդային զորքերը գրոհեցին հեռուստաաշտարակը, ինչի հետևանքով զոհվեց 14 մարդ, վիրավորվեց առնվազն 140-ը ։
Սուրբ Ծնունդ
2000 թվականի Ամանորի գիշերը և հաջորդ տարիներին յուրաքանչյուր Սուրբ Ծնունդ աշտարակը զարդարվել է տոնածառի պես (32 ծաղկաշղթա, յուրաքանչյուրը 170 մ երկարությամբ, լամպերի ընդհանուր թիվը մոտ 6 հազար է, ծաղկաշղթաների ընդհանուր քաշը` մոտ 1339 կգ)։ 2015 թվականի Նոր տարուն ընդառաջ` լամպերով ծաղկաշղթաները փոխարինվել են լազերներով (32 կանաչն ուղղված դեպի ներքև, 4- մանուշակագույն-կանաչը հորիզոնական)։
2019 թվականից աշտարակի զարդարանքները փոխվել են։ Տեղադրվել է LED լուսավորություն, և աշտարակը մթության մեջ փայլում է վառ կապույտ գույնով։ Ազգային տոնակատարությունների ժամանակ աշտարակը փոխում է իր գույնը՝ համաձայն Լիտվայի դրոշի գույների՝ դեղին, կանաչ և կարմիր, մի գույնից մյուսի մեջ լուծվելով և 2 րոպե շողալով մեկ գույնով։
Յանիս Իվանով
Յանիս Անդրեևիչ Իվանով (Jānis Ivanovs, ), լատիշ խորհրդային կոմպոզիտոր, դիրիժոր, մանկավարժ։ ԽՍՀՄ ժողովրդական արտիստ (1965 թ.), Ստալինյան երկրորդ աստիճանի մրցանակի դափնեկիր (1950 թ.)։
Կենսագրություն
Յանիս Իվանովը ծնվել է 1902 թվականի հոկտեմբերի 9-ին Պռեյլիում (ըստ այլ աղբյուրների՝ Պռեյլի շրջանի Բաբրի գյուղում) ։ Սերում է ռուս հնադավանների ընտանիքից։ Վաղ մանկությունն անցել է Լատվիայում։
1922 թվականին մեկնել է Ռիգա, որտեղ ուսումը շարունակել է Յու․ Մաևսկու անվան ստուդիայում (1922-1923 թթ.)։ 1924-1931 թվականներին սովորել է Լատվիայի կոնսերվատորիայում (1944 թվականից դասավանդում է նույն կոնսերվատորիայում, պրոֆեսոր՝ 1955 թվականից)։
1930-ական թվականներին գրել է հայրենիքին նվիրված ծրագրային ստեղծագործություններ՝ «Լատգալյան լճեր» սյուիտը (1935 թ.), «Ծիածան» սիմֆոնիկ պոեմը (1938 թ.) և այլն։ Լավագույն սիմֆոնիկ երկերից են՝ «Ատլանտիդա» (1941 թ.), «Լատգալյան սիմֆոնիա» (1949 թ., ԽՍՀՄ պետական մրցանակ, 1950 թ.)։ Նաև 14 սիմֆոնիայի (1933-1971 թթ.), կոնցերտների, կվարտետների, դաշնամուրային պիեսների հեղինակ է։ Արժանացել է Լատվիական ԽՍՀ պետական մրցանակի (1959 թ., 1970 թ.)։
Ռախնովկա (գյուղ, Գայսինի շրջան)
Ռախնովկա (Рахнівка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1740 թվականին։
2001 թվականի տվյալներով Ռախնովկա գյուղում բնակվում էր 604 մարդ։ Բնակավայրը զբաղեցնում է 1649 կմ² տարածք։ Բնակչության խտությունը կազմում էր 366,28 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի գյուղեր Կատեգորիա:1740 թվականին հիմնադրված բնակավայրեր
Բարսեղիսար
Բարսեղիսար, լեռնագագաթ Հայաստանի Արարատի մարզի և Նախիջևանի Շարուրի շրջանի սահմանագլխին, Գենուտի լեռներում, Զանգակատուն գյուղից 8 կմ հարավ–արևմուտք։ Տեղադրման կոորդինատներ 39.75153°N, 45.00848°W։ Բարձրությունը 1993 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Ադրբեջանի լեռնագագաթներ Կատեգորիա:Նախիջևանի լեռներ‎ Կատեգորիա:Արարատի մարզի լեռներ Կատեգորիա:Սանդրուքի շրջան
Ռեբասեմիիսա
Ռեբասեմիիսա (Rebasemõisa), գյուղ Էստոնիայի Վալգամաա նահանգի Կառուլա շրջանում։
2011 թվականի տվյալներով գյուղում բնակվում էր 48 մարդ։
Արտաքին հղումներ
Կատեգորիա:Էստոնիայի Վալգամաա նահանգի Կառուլա շրջանի բնակավայրեր Կատեգորիա:Էստոնիայի գյուղեր
Սեն Մարտեն լը Վիեյ
Սեն Մարտեն լը Վիեյ (Saint-Martin-le-Vieil), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 221 մարդ, բնակչության խտությունը` 16.68 մարդ/կմ²։ Բնակավայրը զբաղեցնում է 13.25 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 145 կմ արևմուտք, Կարկասոն քաղաքից` 20 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 136 աշխատունակ (15-64 տարեկան) բնակիչ, որոնցից ակտիվ էին 98-ը, իսկ ոչ ակտիվները` 38։ Ակտիվության ցուցանիշը կազմում է 72,1 %։ 98 աշխատունակ մարդկանցից աշխատել է 83 անձ (47 տղամարդ և 36 կին)։ Գործազուրկ են եղել 15 անձ (6 տղամարդ և 9 կին)։ 38 անաշխատունակներից 7-ը եղել են աշակերտներ կամ ուսանողներ, 17-ը` թոշակառուներ, իսկ 14-ը չեն աշխատել տարբեր պատճառներով ։
Չիշմա (գյուղ, Բիրսկի շրջան)
Չիշմա (Чишма, Шишмә), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 635 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիրսկի շրջանի բնակավայրեր
Ռոննի Օ'Սալլիվան
Նա իր առաջին սենչուրի բրեյկը կատարել է 10 տարեկանում, իսկ նրա առաջին ամենաբարձր բրեյկը 15 տարեկանում։ Նա դարձավ պրոֆեսիոնալ 1992 թվականին, 16 տարեկանում, և շուտով նրա մականունը կնքեցին "The Rocket"։ Նա հաղթել է 1993 ՄԲ Առաջնությունը 17 տարեկան և 358 օրական հասակում, դառնալով ամենաերիտասարդ խաղացողը, որը հաղթել է պրոֆեսիոնալ վարկանշային մրցաշար, ռեկորդը դեևս չի գերազանցվում։ Նա նաև ամենաերիտասարդ խաղացողն է, որը հաղթել է Մասթերսը, շահելով առաջին տիտղոսը 1995 թվականին 19 տարեկան և 69 օրական հասակում։
Ըստ բազմաթիվ հարցումների եւ փորձագետների, Ռոննի Օ'Սալլիվանը համարվում է XXI դարի ամենահանրաճանաչ սնուկերիտը։ Ըստ cuetracker.net կայքի վիճակագրական տվյալների, նա ունի բոլորից հաջող խաղային պատմություն (մասնակցած խաղերի թվով)։ Հաշվի առնելով նրա մասնակցած խաղերի գրեթե 74 %-անոց հաղթանակի ցուցանիշը, հետևում է թողել՝ Ջոն Հիգգինսին (69,3 %) և Ստեֆան Հենդրիին (68,85 %) ։
Ռոննին Սենչըրիների քանակով առաջինն է աշխարհում, Օ'Սալլիվանը կատարել է 894 սենչուրի։ 1997 թվականի աշխարհի առաջնության ժամանակ, նա կատարեց ամենաարագ ամենաբարձր բրեյկը ռեկորդային 5 րոպե 20 վայրկյանում ։
Կենսագրություն
Ռոննի Օ'Սալլիվանը ծնվել է 1975 թվականի դեկտեմբերի 5-ին Վոդսլիում, Արևմտյան Միդլանդս վարչաշրջան, (Անգլիա) ։
Ռոննին ծնվել է սպորտային հարուստ ավադույթներով ընտանիքում։ Պապը Դաննին եղել է բռնցքամարտի գերթեթև քաշային կարգի Մեծ Բրիտանիայի չեմպիոն 1949-1951 թվականներին։ Իսկ հայրը եղել է ֆուտբոլիստ։
Նրա հայրը, Ռոննիի երիտասարդ ժամանակ, բանտարկվել է 1992 թվականին սպանության համար և ազատվել է 18 տարի անց 2010 թվականին ։
Օստապ Վիշնյա
Վիշնյա Օստապ (իսկական անուն՝ Պավել Միխայլովիչ Դուբևնկո, Остап Вишня, ), ուկրաինացի խորհրդային գրող-երգիծաբան։
1917 թվականից սովորել է Կիևի համալսարանում։ Տպագրվել է 1919 թվականից։ Հայրենական մեծ պատերազմի (1941-1945 թթ.) տարիներին Վիշնյայի երգիծանքը խարանել է թշնամուն, առույգություն, հաղթանակի հավատ ներշնչել խորհրդային մարդկանց («Զենիթային թնդանոթ», 1947 թ., ժողովածու)։ Վիշնյայի ստեղծագործություններն ուղղված են մասնավոր սեփականատիրական հոգեբանության ու բարոյականության մնացուկների, օտար և թշնամական ազդեցությունների դեմ («Հատընտիր», 1955 թ. և այլ ժողովածուներ)։ Վիշնյայի երկերը թարգմանվել են ԽՍՀՄ ժողովուրդների շատ լեզուներով ։
Ռոննի Օ'Սալլիվան
Կենսագրություն
Նրա մայրը, Մերին նույնպես բանտարկվել է, 1995 թվականին հարկերից խուսափելու համար ։
Կարիերայի սկիզբ
Նրա նվաճումները սնուկերում եղել են վաղ տարիքից։ 10 տարեկանում սիրողական մրցաշարում նա կատարեց իր առաջին սենչուրին — 117 միավոր, իսկ 13 տարեկանում կատարեց քլարենս (այսինքն, «մաքրեց» սեղանը. գցել է բոլոր գնդակները) (142 միավոր)։ 13 տարեկանում Ռոննին դարձավ Մեծ Բրիտաիայի մինչև 16 տարեկանների առաջնության չեմպիոն։ 15 տարեկանում կատարեց իր առաջին ամենաբարձր բրեյկը 1991 թվականի Մեծ Բրիտանիայի սիրողական առաջնության ժամանակ ։
Օստապ Վիշնյա
Կենսագրություն
Օստապ Վիշնյան ծնվել է 1889 թվականի նոյեմբերի 13-ին Պոլտավայի նահանգի Զինկովի գավառի Գրուն գյուղի մոտ գտնվող Չեչվա խուտորում (ներկայումս Սումի մարզի Ախտիրի շրջան)՝ բազմազավակ (17 երեխա) գյուղացու ընտանիքում։ Օստապ Վիշնյայի եղբայրներից մեկը՝ Վասիլի Գուբենկոն, նույնպես գրող-երգիծաբան էր և հայտնի դարձավ Վասիլ Չեչվյանսկի կեղծանվամբ, որը վերցրեց Չեչվա խուտորից։ Ինքը՝ Պավելը, մինչև Օստապ Վիշնյա անվամբ հայտնի դառնալը օգտագործում էր նաև Գրուն քաղաքից վերցրած Գրունսկի կեղծանունը։
Զինկովում ավարտել է նախնական, այնուհետև երկդասարան դպրոցը։ Ուսումը շարունակել է Կիևի ռազմաֆելդշերական դպրոցում, որն ավարտելուց հետո (1907 թ.) աշխատել է ֆելդշեր սկզբում բանակում, այնուհետև Հարավարևմտյան երկաթգծի հիվանդանոցի վիրաբուժական բաժանմունքում։ Սակայն, ինչպես հիշում էր ինքը՝ գրողը, նա չէր պատրաստվում իրեն նվիրել բժշկությանը և այդ պատճառով աշխատելով հիվանդանոցում՝ ջանասիրաբար զբաղված էր ինքնակրթմամբ։ 1917 թվականին էքստերն կարգով հանձնելով գիմնազիայի ավարտական քննությունները՝ ընդունվում է Կիևի համալսարան, սակայն շուտով թողնում է ուսումը և իրեն լիովին նվիրում լրագրողական և գրական աշխատանքին։ Համալսարանը չի ավարտում Քաղաքացիական պատերազմի պատճառով։
Ռոննի Օ'Սալլիվան
Կարիերայի սկիզբ
14 տարեկանում նա հաղթել է սիրողական մրցաշարերից մինչև GB£ 1000 մրցանակային գումար։ Ռոննիի երիտասարդական կարիերան սկսվեց այն ժամանակ երբ, 1991 թվականին նա հասավ մինչև 19 տարեկանների առաջնության քառորդ եզրափակիչ, բայց նա առաջին տիտղոսը կորցրել է առաջնության մինչև 16 տարեկանների խմբում, պարտվելով կիսաեզրափակիչում։ 1991 թվականին նա հաղթեց առաջին լուրջ մրցաշարը — մինչև 21 տարեկանների IBSF աշխարհի առաջնությունը։
Օստապ Վիշնյա
Կենսագրություն
1918 թվականից մոբիլիզացվում է ՈՒԺՀ բանակի բժշկական մաս։ 1919 թվականին գերի է ընկնում բոլշևիկների մոտ․ այդ ժամանակ ՈՒԺՀ երկաթգծի նախարարության սանիտարական վերահսկման բաժնի պետն էր։ Նրա ենթակայության տակ էին գտնվում երկաթգծի բոլոր հիվանդանոցները, որտեղ պառկած էին հիվանդ սպաները և ՈՒԺՀ գործող բանակի՝ Գալիցկայա բանակի մարտիկները ։
Օստապ Վիշնյայի առաջին տպագրված ստեղծագործությունը՝ «Դենիկինի ժողովրդավարական բարեփոխումները», լույս տեսավ 1919 թվականի նոյեմբերի 2-ին «Նարոդնայա վոլյա» թերթում՝ Պ․ Գրունսկի կեղծանվամբ։
Ռոննի Օ'Սալլիվան
Կարիերայի սկիզբ
Գրան Պրիի որակավորման փուլում նա հաղթեց Ջասոն Կուրտիսին 5–0 հաշվով, 43 րոպե 36 վայրկյանում, դառնալով 9 ֆրեյմանանոց խաղերի հաղթող ամենարագ ժամանակահավածում, որից հետո Ալան Հագհեսը կնքեց նրան «The Rocket» («Հրթիռը») մականունով ։ 1992 թվականին, 16 տարեկանում, եղավ ամենաերիտասարդ խաղացողը, որը որակավորվել է Սնուկերի աշխարհի առաջնությունում ։ Նա առաջին փուլում պարտվեց Ալան ՄակՄանուսին 7–1 հաշվով ։ Օ'Սալլիվանը ճանաչվեց 1993 թվականի WPBSA-ի տարվա լավագույն երիտասարդ խաղացող ։
1993/1994 մրցաշրջանում՝ ՄԲ առաջնության եզրափակիչում Ռոննին հաղթեց Հենդրիին 10–6 հաշվով և նվաճեց իր առաջին պրոֆեսիոնալ վարկանշային առաջնության տիտղոսը։ 17 տարեկան և 358 օրականում բոլոր ժամանակների ամենաերիտասարդ խաղացողը, որը հաղթում է պրոֆեսիոնալ վարկանշային մրցաշար ։
Օստապ Վիշնյա
Կենսագրություն
Նույն թերթում տպագրվեցին նաև երիտասարդ գրողի մի քանի ֆելիետոններ, իսկ 1921 թվականի ապրիլից, երբ նա դարձավ «Вести ВУЦИК» հանրապետական թերթի աշխատակից, սկսվեց նրա ակտիվ գործունեության և մամուլում պարբերաբար հանդես գալու շրջանը։ «Օստապ Վիշնյա» կեղծանունն առաջին անգամ երևաց 1921 թվականի հուլիսի 22-ին «Կրեստյանսկայա պրավդա»-ում «Ազնիվ խոսք, տարօրինա՜կ մարդ է» ֆելիետոնի տակ։
Վիշնյան ծաղրում էր թուլությունները՝ իր, իր համագյուղացիների՝ ինչպես և Գոգոլը համարելով, որ «նա, ով սիրտ չի անում ծաղրել իր սեփական թերությունները, ավելի լավ է նա մի դար չծիծաղի»։ Վիշնյան հատկապես ակտիվ ծաղրում էր ուկրաինացիների քաղաքացիական և ազգային միասնության թույլ բնազդը, նրանց անտարբերությունը, հոգեբանության և մտածելակերպի ժամանակավրեպ գծերը, որոնք այդքան թանկ նստեցին Ուկրաինայի վրա։
Ոգեշնչված աշխատանքի գործընթացում Օստապ Վիշնյայի կողմից ծնվեց և զարգացավ նոր ժանր՝ ծաղրը։
1933 թվականին պետական գործչի վրա հարձակման սուտ մեղադրանքով անօրինաբար ռեպրեսիայի ենթարկվեց (ժամկետը՝ 10 տարի) և կարողացավ վերադառնալ գրական գործունեությանը միայն 1943 թվականին։ Օստապ Վիշնյայի կինը՝ Վարվարա Մասլյուչենկոն, Մաքսիմ Գորկու կնոջ միջոցով կարողացավ հասնել ամուսնու հետ ապրելու իրավունքին։ Նա բնակություն հաստատեց Կոլսսկի թերակղզում գտնվող ճամբարի մոտ փոքր ավանում։ Սակայն ամուսնու հետ գրեթե չէր կարողանում տեսակցվել, միայն նամակագրական կապի մեջ էին։ 1934 թվականին նամակագրությունը ընդմիջվեց 5 տարի։ 1937 թվականին Օստապ Վիշնյայի եղբայրը՝ Վասիլ Չեչվյանսկին ձերբակալվեց և գնդակահարվեց։
Ճամբարում փրկեց հայտնի պարեմիագետ Սերգեյ Մաստեպանովին։ Կյանքի վերջին 10 տարիներին աշխատում էր ուկրաինական «Պերեց» երգիծական ամսագրի խմբագրատանը։
1955 թվականին Օստապ Վիշնյային (և գրող եղբորը՝ Վասիլի Չեչվյանսկուն՝ հետմահու) ռեաբիլիտացիայի ենթարկվեց, որից հետո վերադարձավ Կիև։ Մահացել է 1956 թվականին սրտի նոպայից։
Օստապ Վիշնյան գրել է նաև դրամատիկական ստեղծագործություններ, որոնցից հիմնականներն են՝ «Запорожець за Дунаєм» (1930 թ.), «Վյաչեսլավ» (1930-1931 թթ.)։ Ուկրաիներեն է թարգմանել Գոգոլի, Չեխովի, այլ խորհրդային գրողների, Մարկ Տվենի, Օ․ Հենրի, Յա․ Հաշեկի ստեղծագործությունները։ Օստապ Վիշնյայի ստեղծագործությունները թարգմանվել են ԽՍՀՄ ժողովուրդների շատ լեզուներով և այլ օտար լեզուներով։
Գրողն ինքն իր մասին արտահայտվել է․ «Միայն ճշմարտությունն էր առաջնորդում ինձ իմ կյանքում։ Ես երբեք չեմ դավաճանել ճշմարտությանը»։
Ֆ․ Մակիվուչկան այսպես է արտահայտվել Օստապ Վիշնյայի մասին․ «Տաղանդ գումարած բացառիկ լեզվական լսողություն և ստեղծագործական բարձր լարվածություն․ ահա այն երեք կետերը, որոնք այդքան բարձրացրին Օստապ Վիշնյային»։
Ռոննի Օ'Սալլիվան
1994/1995–1997/1998
1994/1995 մրցաշրջանում՝ Օ'Սալլիվանը վարկանշային մրցաշար չհաղթեց, Գրան Պրիում, ՄԲ առաջնությունում, և Welsh Open-ում նա հասավ միայն քառորդ եզրափակիչ , Dubai Classic-ում , և European Open-ում նա հասավ կիսաեզրափակիչ , Thailand Open-ում , և British Open-ում նա հասավ եզրափակիչ ։ Եզրափակիչում հաղթելով Ջոն Հիգգինսին 9–3 հաշվով նա շահեց իր առաջին Մասթերսը , 19 տարեկան և 69 օրականում, դառնալով մրցաշարի ամենաերիտասարդ հաղթողը ։ Նա նաև առաջին անգամ հասավ Աշխարհի առաջնության քառորդ եզրափակիչ, բայց պարտվեց Հենդրիին 8–13 հաշվով։ Ռոննին ավարտեց իր պրոֆեսիոնալ կարիերայի երրորդ մրցաշրջանը վարկանշային աղյուսակի 3-րդ տեղով առաջ թողնելով Հենդրիին և Դևիսին ։
1995/1996 մրցաշրջանում՝ Օ'Սալլիվանը հասավ ՄԲ առաջնության քառորդ եզրափակիչ, բայց պարտվեց Էնդի Հիքսին 7–9 հաշվով ։ Նա հասավ Մասթերսի եզրափակիչ, բայց պատրտվեց Հենդրիին 5–10 հաշվով ։ Նա առաջին անգամ հասավ Աշխարհի առաջնության կիսաեզրափակիչ, բայց պարտվեց Փիթեր Էբդոնին 14–16 հաշվով ։
1996/1997 մրցաշրջանում՝ Օ'Սալլիվանը հաղթեց երկու վարկանշային մրցաշար, Asian Classic-ը՝ եզրափակիչում հաղթելով Բրայան Մորգանին 9–8 հաշվով, և German Open-ը՝ եզրափակիչում հաղթելով Ալաին Ռոբիդուքսին 9–7 հաշվով։ 1997 թվականի փետրվարին, նա հասավ երրորդ անընդմեջ Մասթերսի եզրափակիչ, որտեղ Դևիսի դեմ խաղաց։ Ռոննի Օ'Սալլիվանը այդ խաղում հաղթեց առաջին երկու ֆրյմները կատարելով ֆրեյմներում 116 և 113 սենչուրիներ, երրորդ ֆրեյմում սնուկերի պատմության մեջ առաջին անգամ եղավ մերկացում, մերկացավ Լիաննե Քրոֆտսը։ Առաջին խաղակեսը ավարտվեց ոչ ոքի՝ 4–4 հաշվով։ Օ'Սալլիվանը շուտով կարողացավ հաղթել չորս ֆրեյմ 49 րոպեում հաշիվը դարձնելով 8–4, բայց Դևիսը հաղթեց վեց ֆրեյմ անընդմեջ՝ հաղթելով ամբողջ խաղը 10–8 հաշվով ։ 1997 թվականի ապրիլի 21-ին, աշխարհի առաջնության ժամանակ Մայք Պրիցի դեմ խաղում, Օ'Սալլիվանը կատարեց ամենաբարձր բրեյկը 5 րոպե 20 վայրկյանում, դառնալով ամենաարագ ամենաբարձր բրեյկ կատարած խաղացողը, մեկ հարվածի միջին արագությունը եղել է 8.8 վայրկյան ։ Սա նաև Օ'Սալլիվանի առաջին ամենաբարձր բրեյկն էր պրոֆեսիոնալ մրցաշարերում։ Նա ավարտեց աշխարհի առաջնությունը երկրորդ փուլում, պարտվելով Դարրեն Մորգանին 12–13 հաշվով ։
1997/1998 մրցաշրջանում՝ Օ'Սալլիվանը շահեց իր երկրորդ ՄԲ առաջնության տիտղոսը եզրափակիչում հաղթելով Հենդրիին 10–6 հաշվով ։ Փետրվարին նա հասավ Մասթերսի քառորդ եզրափակիչ, բայց պարտվեց 3–6 հաշվով Դևիսին ։ Նույն ամսում նա շահեց Scottish Open-ը եզրափակիչում հաղթելով Ջոն Հիգգինսին 9–5։ Մեկ ամիս անց Irish Masters-ի եզրափակիչում հաղթեց Քեն Դոհերթիին, բայց նրան որակազրկեցին դոպինգ թեսթի ժամանակ օրգանիզմում մարիխուանա հայտնաբերելու պատճառով։ Մրցաշարի հաղթողի տիտղոսը հանձնեցին Քեն Դոհերթիին ։ Օ'Սալլիվանը հասավ իր երկրորդ աշխարհի առաջնության կիսաեզրափակիչ, բայց պարտվեց Հիգգինսին 9–17 հաշվով ։
1998/1999–2000/2001
1998/1999 մրցաշրջանում՝ Օ'Սալլիվանը չկարողացավ պաշտպանել ՄԲ առաջնության տիտղոսը։ Նա հանձնվեց մրցաշարի առաջին փուլում, իր մարզիչը նշեց որ, նա տառապում է ֆիզիկական եւ նյարդային հյուծման և բժիշկները հրամայեցին նրան հանգստանալու ։ Մեկ այլ զեկույցներում հայտարարվել է որ, Ռոննին տառապում է դեպրեսիայով ։ Նա հասել է Մասթերսի քառորդեզրափակիչ, բայց պարտվեց Դոհերթիին 2–6 հաշվով ։ Սնուկերի աշխարհի առաջնությունում նա հասավ չորս տարվա ընթացքում իր երրորդ կիսաեզրափակիչ, բայց նա նորից եզրափակիչի տեղը զիճեց, որբ պարտվեց 13–17 հաշվով Հենդրիին ։ Խաղի ընթացքում, խաղացողները կատարեցին ընդհանուր ութ սենչուրի բրեյկ, որոնցից չորսը կատարեց Հենդրին և չորսը կատարեց Օ'Սալլիվանը։ Երբ Հենդրին իրար հետևից կատարեց սենչուրիները 101 և 108 միավորներով 21-րդ և 22-րդ ֆրեյմներում, Օ'Սալլիվանը պատասխանեց 134 միավորանոց սենչուրի բրեյկով 23-րդ ֆրեյմում, նա չկարողացավ կատարել իր երկրորդ ամենաբարձր բրեյկը, քանզի նա այդ ժամանակ չկարողացավ գցել վարդագույն գունդը ։ Օ'Սալլիվան գնաց դեպի 110 միավորանոց բրեկը 24-րդ ֆրեյմում, սա իր չորրորդ ֆրեյմն էր սենչուրիով հաղթված ։
1998/1999 մրցաշրջանում՝ Օ'Սալլիվանը հաղթեց երկու վարկանշային մրցաշար, China Open-ը, որտեղ նա հաղթեց Ստեֆան Լիին 9–2 հաշվով եզրափակիչում, և Scottish Open-ը, որտեղ հաղթեց Մարկ Ուիլիամսին 9–1 հաշվով եզրափակիչում ։ Երեք տարի անընդմեջ նա հասավ Մասթերս քառորդեզրափակիչ, բայց այս անգամ պարտվեց 3–6 հաշվով Պարոտտին ։ աշխարհի առաջնությունում Օ'Սալլիվանը առաջին փուլում լքեց պայքարը, պարտվելով 9–10 հաշվով Դեյվիդ Գրեյին , չնայած նա դարձավ առաջին խաղացողը, ով կատարել է հինգ սենչուրի բրեյկ 10 հաղթանակով խաղերում ։
2000/2001 մրցաշրջանի ընթացքում Օ'Սալլիվանը հաղթեց վեց մրցաշար, և հասավ մեկ հետագա մրցաշարի երզրափակիչ։ Նա հաղթեց Champions Cup-ը, եզրափակիչում հաղթելով Մարկ Ուիլիամսին 7–5 հաշվով, և հասավ Գրան Պրիի եզրափակիչ, բայց պարտվեց եզրափակիչում 5–9 հաշվով Ուիլաիամսին ։ Եզրափակիչում հաղթելով Ուիլիամսին 9–3 հաշվով նա հաջողությամբ պաշտպանեց China Open-ի տիտղոսը ։ Եզրափակիչում հաղթելով Ստեֆան Հենդրիին 9–8 հաշվով նա հաղթեց Irish Masters-ը, և նա կարողացավ նվաճել աշխարհի առաջնության տիտղոսը եզրափակիչում հաղթելով Ջոն Հիգգինսին 18–14 հաշվով ։ Օ'Սալլիվանը հաղթանակը նվիրեց իր հայրիկին ։ Նա ավարտեց մրցաշրջանը Պրեմիեր Լիգայում հաղթանակով։ Լիգայի փուլում երկրորդ տեղ զբաղեցնելուց հետո կիսաեզրափակիչում նա հաղթեց Հիգգինսին 6–3 հաշվով, և եզրափակիչում Հենդրիին 9–7 հաշվով ։
2001/2002–2003/2004
2001/2002 մրցաշրջանում՝ Օ'Սալլիվան նվաճեց իր երրորդ ՄԲ առաջնության տիտղոսը, եզրափակիչում հաղթելով Դոհերթիին 10–1 հաշվով ։
Անձնական կյանք
Օ'Սալլիվանը ծնվել է Վորդսլիում, Վեսթ Միդլանդս ։ Նա մեծացել է, և դեռևս ապրում է, Մանոր ճանապարում, որը գտնվում է Չիգվել, Էսեքս, որը Լոնդոնյան հարուստ արվարձան է ։ Նա հաճախել է Վանսթիդի Ավագ Դպրոց ։ Օ'Սալլիվանը հանդիպում էր Անանուն Թմրամոլի անդամ նախկին ընկերուհու Ջո Լանգլեյի հետ, և նա ունի երկու երեխա նրանից ։
2003 թվականին, լրատվամիջոցները լուր էին տարածել որ Օ'Սալլիվանը ընդունել է իսլամ, սակայն նա հերքել է լուրերը, խոստովանելով, որ հետաքրքրված է եղել կրոնով, բայց չի ընդհունել այն   ։ Ռոնին նաև հետաքրքրված է եղել Բուդդայականությունով ։
Նա ֆուտբոլի մեծ երկրպագու է և երկրպագում է Արսենալին ։ Նրա այլ հետաքրքրությունն է մոտոր սպորտը։
Ծանոթագրություններ
Կատեգորիա:1975 ծնունդներ Կատեգորիա:Դեկտեմբերի 5 ծնունդներ
Ղավազ
Ղավազ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լեոն Վալրաս
Մարի Էսպրի Լեոն Վալրաս (Marie-Ésprit-Léon Walras; ), ֆրանսիացի տնտեսագետ, Լոզանի մարժինալիստական դպրոցի առաջնորդ։ 1870-1892 թվականներին եղել է Լոզանի համալսարանի պրոֆեսոր։ Ընդհանուր տնտեսական հավասարակշռության տեսության հիմնադիր ։
Օգյուստ Վալրասի որդին է։
Կենսագրություն
Լեոն Վալրասը ծնվել է Էվրյոյում (Ֆրանսիա), փիլիսոփա և տնտեսագետ Օգյուստ Վալրասի ընտանիքում։
Ավարտել է Փարիզի համալսարանը՝ նախ 1851 թվականին գրականության ոլորտում ստանալով դիպլոմ, ապա 1853 թվականին` բնագիտության։ Փարիզի լեռնահանքային ինստիտուտում ինժեներություն սովորելու անհաջող փորձից հետո, փորձել է ուսումնասիրել լրագրություն, դասախոսել, հրապարակել սիրային պատմություն, երկաթուղային ընկերությունում աշխատել որպես ծառայող և ղեկավարել գյուղատնտեսական կոպերատիվներին սպասարկող բանկ։
Այնուհետև հոր ազդեցությամբ ոգեշնչվել է սոցիալական գիտություն ստեղծելու գաղափարով և այս նպատակի իրականացման համար մշակել վիթխարի ծրագիր։ Հորից վերցրել է ինչպես հարկային, այնպես էլ հողային բարեփոխումների (հողերի սեփականության ազգայնացում) սոցիալիստական համոզմունքները և հիմնական տնտեսական գաղափարները (արժեքի սուբյեկտիվ տեսություն, տնտեսության մաթեմատիկա)։
Վալրասի գիտական կարիերան սկսել է 1860 թվականին Լոզանում կայացած «Հարկային խնդիրների միջազգային կոնգրեսում» հաջող ելույթից հետո, որից հետո ստացել է Լոզանի իրավաբանական ֆակուլտետի քաղաքական տնտեսագիտության ամբիոնի ղեկավարումը, որտեղ աշխատել է մինչև թոշակի անցնելը՝ 1892 թվականը։ Նրան փոխարինել է Վ. Պարետոն։ Վալրասը հրաժարական տալուց հետո շարունակել է ակտիվ աշխատել։
Հիմնական գաղափարներ
«Իրական մաքուր քաղաքական տնտեսության տարրեր» գրքում Վալրասը ներկայացրել է ընդհանուր հավասարակշռության հիմնական սկզբունքները. Տնտեսական հավասարակշռության տեսությունը Վալրասի հավակնությունն է անմահության համար, հիանալի տեսություն, որի բյուրեղյա հստակ ընթացքը լուսավորում էր զուտ տնտեսական հարաբերությունների կառուցվածքը՝ մեկ հիմնարար սկզբունքի լույսի ներքո։ Լոզանի համալսարանի կողմից Վալրասի պատվին տեղադրված հուշարձանի վրա միայն երկու բառ է ճիշտ փորագրված. «Տնտեսական հավասարակշռություն» (Équilibre économique):
Հետազոտական կենտրոններ
Գիտնականի աշխատանքի ուսումնասիրությունն իրականացնում են Վալրաս-Պարետոյի (Լոզան) միջդիսցիպլինար հետազոտությունների կենտրոնը, Վալրասի միջազգային ասոցիացիան և Օգյուստի և Լեոն Վալրասովի կենտրոնը (Լիոն)։
Վալրասի միջազգային ասոցացիա (фр. L’Association Internationale Walras; AIW), միջազգային տնտեսական գիտական հասարակություն, որը հիմնադրվել է 1997 թվականին՝ պրոֆեսոր Դ. Ուոլքերի նախաձեռնությամբ։ Ասոցիացիայի հիմնական նպատակը ստեղծագործական գործունեության ուսումնասիրությունն է և Լ. Վալրասի գաղափարների զարգացումը։ Ասոցիացիայի նախագահն է Ռ. Բարանզինին։ Ասոցիացիայի անդամ էր Նոբելյան դափնեկիր Պ. Սամուելսոնը։ Ասոցիացիան անցկացրել է մի շարք գիտական ստուգազրույցներ նվիրված գիտնականի աշխատանքին. 1999 թվական ՝ Փարիզ, 2000 թվական՝ Դիժոն, 2002 թվական՝ Լիոն, 2004 թվական՝ Նիցա։ 2006 թվականին ստուգազրույցն անցկացվել է սեպտեմբերի 21-22-ը, Լոզանում։
Արտաքին հղումներ
Կատեգորիա:Ֆրանսիացի տնտեսագետներ Կատեգորիա:Ֆրանսիացի մաթեմատիկոսներ Կատեգորիա:Փարիզի համալսարանի շրջանավարտներ Կատեգորիա:Ֆրանսիացի պրոֆեսորներ
Միրնոե (գյուղ, Կրեմենչուգի շրջան)
Միրնոե (Мирне), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Միրնոե գյուղում բնակվում էր 98 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կրեմենչուգի շրջանի բնակավայրեր Կատեգորիա:Ուկրաինայի գյուղեր
(9281) Վերիկ
(9281) Վերիկ (Weryk), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,45056 ա. մ., առավելագույնը մոտենում է 2,0326 ա. մ. հեռավորության վրա և հեռանում 2,8685 ա. մ. ։ Արեգակի շուրջ մեկ ամբողջական պտույտ է կատարում 1401,19 երկրային օրվա ընթացքում, իր ուղեծրով շարժվելով միջինում 0,256925 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սիրոլո
Սիրոլո (Sirolo), կոմունա Իտալիայում, գտնվում է Մարկե մարզի Անկոնա գավառում ։ Բնակչությունը կազմում է 3560 մարդ (2008), բնակչության խտությունը՝ 208 մարդ/կմ²։ Տարածքը կազմում է 17 կմ²։ Փոստային ինդեքս՝ 60020։ Հեռախոսային կոդ՝ 071։
Ծովափնյա առողջարանային բնակավայր է ։ Մերձակայքում կան հիանալի լողափեր։
Ռեբեսեմիիսա
2011 թվականի տվյալներով գյուղում բնակվում էր 7 մարդ։
Ալոկ (դիջեյ)
Ալոկ Աքքար Պերես Պետրիլլո, բրազիլացի դիջեյ և երաժշտական պրոդյուսեր , առավել հայտնի Ալոկ մականունով։
Կենսագրություն
Ալոկ Պետրիլլոն դիջեյներ Ekanta–ի և Swarup–ի որդին է, որոնք էլեկտրոնային երաժշտության փառատոնների կազմակերպիչներ էին ։ Ալոկն ունի իտալական և պորտուգալական արմատներ։ Տասներկու տարեկանից սկսել է երաժշտական կարիերան իր եղբոր՝ Բհասկար Պետրիլլոյի հետ[4]։ 2014 և 2015 թվականներին պարգևատրվել է «Լավագույն բրազիլացի դիջեյ» մրցանակով ։ Համաձայն DJ Magazine ամսագրի՝ նա ճանաչվել է Բրազիլիայի լավագույն դիջեյներից մեկը ։
10 տարեկանից Ալոկը սկսել է սովորել նվագել երաժշտական գործիքներ իր եղբոր՝ Բհասկարի հետ ։ Իր եղբոր հետ նա հաճախ էր լինում իր հոր՝ Swarup‘a–ի ձայնագրման ստուդիայում՝ սովորելով երաժշտություն ձայնագրել։ Մոր խոսքերով նրանք հետաքրքրված է ռեմիքսների ստեղծամամբ, Ալոքը իր ընկերների հետ խանում էին տարբեր երգեր՝ դրանց ավելացնելով լրացուցիչ երաժշտություն[3]։
Պետրիլլոն իր եղբոր հետ հաճախել է Logica նախագիծ, որը հիմնադրվել էր ծնողների կողմից ։
Ալոկը 2015 թվականին հիմնադրել է Up Club Records ձայնագրման ստուդիան ։
Արտաքին հղումներ
Կատեգորիա:Բեմական կեղծանուններ
Եվրոպական հանձնաժողովի նախագահ
Եվրոպական հանձնաժողովի նախագահը գլխավորում է Եվրոպական միության իշխանության գործադիր մարմինը։ Նախագահը վերահսկում է ամբողջ գործադիր իշխանությունը, անդամներին և Եվրոպական քաղաքացիական ծառայությունը։ Հանձնաժողովը նախագծում է նոր օրենքներ և դրանք քննարկում է Միության ամենօրյա կյանքում (հենվելով բյուջեի վրա և որոշումներ է ընդունում)։ Հանձնաժողովը նաև ներկայացնում է ԵՄ-ը այնպիսի կազմակերպություններում, ինչպիսին է օրինակ Առևտրի համաշխարհային կազմակերպությունը և G7-ը  ։
Եվրոպական հանձնաժողովի նախագահ Ժան Կլոդ Յունկեր՝ Լյուքսեմբուրգի նախկին վարչապետ, Եվրախորհրդարանի կողմից հաստատվել է 2014 թվականի հուլիսի 15-ին ։
Ծանոթագրություններ
Կատեգորիա:Եվրոպական հանձնաժողովի նախագահներ
Վիշնու
Վիշնու, գլխավոր աստված բրահմայական և հնդու կրոններում (Բրահմայի և Շիվայի հետ կազմում են պանթեոնի եռյակը)։ Անձնավորում է հավետ կենարար բնությունը։ «Ռիգվեդայում» ներկայացվում է իբրև արեգակնային աստվածություն, որը ցրում է գիշերը երկիրը պաշարած խավարի դևերին, չարքերից փրկում մարդկանց, ամոքում նրանց վիշտը։
Վիշնուի պաշտամունքն առավելապես տարածված է Հյուսիսային Հնդկաստանում։
Ծանոթագրություններ
Կատեգորիա:Հինդուիզմ Կատեգորիա:Աստվածներ այբբենական կարգով Կատեգորիա:Սանսկրիտ եզրույթներ Կատեգորիա:Արևի աստվածներ Կատեգորիա:Խորհրդապաշտություն Կատեգորիա:Արևելյան փիլիսոփայություն Կատեգորիա:Հինդուիզմի փիլիսոփայություն Կատեգորիա:Հնդկական փիլիսոփայություն Կատեգորիա:Բուդդայականություն Կատեգորիա:Առասպելական կերպարներ Կատեգորիա:Կերպարներ այբբենական կարգով Կատեգորիա:Գերագույն աստվածներ
Չիշմա (գյուղ, Բուզդյակսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուզդյակսկի շրջանի բնակավայրեր
(1427) Ռուվումա
(1427) Ռուվումա (Ruvuma), աստերոիդ աստերոիդների հիմնական գոտում։ Հայտնաբերվել է 1937 թվականի մայիսի 16-ին Սիրիլ Ջեքսոնի կողմից Յոհանեսբուրգում ։
Միջին հեռավորությունը Արեգակից կազմում է 2,749672 ա. մ., առավելագույնը մոտենում է 2,1685 ա. մ. հեռավորության վրա և հեռանում 3,3308 ա. մ. ։ Արեգակի շուրջ մեկ ամբողջական պտույտ է կատարում 1665,4 երկրային օրվա ընթացքում, իր ուղեծրով շարժվելով միջինում 0,216164 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,35° անկյուն։
Արտաքին հղումներ
Կատեգորիա:1937 թվականին հայտնաբերված աստղագիտական մարմիններ Կատեգորիա:Սիրիլ Ջեքսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յան (այլ կիրառումներ)
Յան, կարող է վերաբերել՝
Մանվել Բադալյան
Մանվել Էդիկի Բադալյան, ՀՀ պետական գործիչ, ՀՀ քաղաքացիական ծառայության խորհրդի նախագահ (2002)։
Կենսագրություն
2005-2012 թվականներին եղել է Հայաստանի պետական ագրարային համալսարանի խորհրդի նախագահ, Հայաստանի ազգային ագրարային համալսարանի շրջանավարտների միավորման նախագահն է։
Տնտեսագիտության թեկնածու է, դոցենտ։ Հեղինակ է մի շարք գիտական հոդվածների և աշխատությունների ։
Ծանոթագրություններ
Կատեգորիա:Հայ տնտեսագետներ Կատեգորիա:ՀՀ ՔԾԽ նախագահներ Կատեգորիա:Անանիա Շիրակացու մեդալակիրներ Կատեգորիա:Տնտեսագիտության թեկնածուներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:ՀԱԱՀ շրջանավարտներ Կատեգորիա:Հայ պետական գործիչներ
Գևորգ Աթարբեկյան
Ծնվել է դեկտեմբերի 2 (14)-ին, էջմիածնում։ 1910 թվականին ավարտել է Երևանի ռուսական արական գիմնազիան, 1914 թվականին՝ Մոսկվայի համալսարանի իրավաբանական ֆակուլտետը։ Փետրվարյան հեղափոխությունից (1917 թվական) հետո Աթարբեկյանը պրոպագանդիստական աշխատանք է տարել Էջմիածնում, ապա տեղափոխվել Ալեքսանդրապոլ, Պ. Արվելաձեի, Բ. Ղարիբջանյանի, Կորոստիլենկոյի, Ամատունու հետ ղեկավարել տեղի բոլշևիկյան կազմակերպությունը։ Եղել է «Նոր կյանք» թերթի խմբագրական կոլեգիայի անդամ և «Կավկազսկի ռաբոչի» («Кавказский рабочий») թերթի Ալեքսանդրապոլի թղթակից։ 1918 թվականի գարնանը, որպես Սուխումի ռազմա-հեղափոխական կոմիտեի նախագահի տեղակալ, մասնակցել է Վրաստանի մենշևիկյան իշխանությունների դեմ Աբխազիայում բռնկված ապստամբությանը։ Նույն թվականի ամռանը նշանակվել է Հյուսիսային Կովկասի արտակարգ հանձնաժողովի նախագահի տեղակալ։ 1919 թվականին աշխատել է որպես Աստրախանի երկրամասի արտակարգ հանձնաժողովի նախագահ, ապա 11-րդ բանակի հատուկ բաժնի պետ, միաժամանակ լինելով Կասպից-Կովկասյան ռազմաճակատի հատուկ բաժնի պետ։ Այնուհետև նշանակվել է Մամոնտովյան (ներքին) ռազմաճակատի հատուկ բաժնի պետ և տրիբունալի նախագահ Հարավային ռազմաճակատում։ 1920 թվականին, իբրև Համառուսաստանյան արտակարգ հանձնաժողովի լիազոր, Կուբան-Սևծովյան մարզում ղեկավարել է Պ. Վրանգելի սպիտակ-գվարդիական լրտեսական կազմակերպությունների դեմ պայքարը։ Այնուհետև եղել է Համառուսաստանյան արտակարգ հանձնաժողովի լիազոր Բաքվում։ 1921 թվականին, դաշնակցականների փետրվարյան խռովության օրերին, նշանակվել է Հայաստանի հյուսիսային շրջանների ռազմահեղափոխական կոմիտեի նախագահ։ Աշխատել է որպես Կովկասյան առանձին բանակի ռազմա-հեղափոխական խորհրդին կից Հատուկ հանձնաժողովի նախագահ, Անդրֆեղերացիայի բանգյուղտեսչության ժողկոմի տեղակալ, 1924 թվականին՝ նաև փոստ-հեռագրի ժողկոմատի Անդրկովկասյան վարչության պետ։
Տես նաև
Կատեգորիա:Հայ պետական գործիչներ Կատեգորիա:Հայ հեղափոխականներ Կատեգորիա:Խորհրդահայեր Կատեգորիա:Հայ քաղաքական գործիչներ
Հելեն Բիգելոու Մերիման
Հելեն Բիգելոու Մերիման (Helen Bigelow Merriman, ), նկարչուհի և արվեստի հավաքորդ, որը եղել է Վուսթերի արվեստի թանգարանի հիմնադիրներից մեկը, թանգարանին նվիրել է եվրոպացի և ամերիկացի նկարիչների մի շարք կտավներ։ Գրել է մի շարք գրքեր արվեստի և կրոնականության մասին։
Ընտանիք և կրթություն
Մանածագործական հաստոցների գյուտարար և Բիգելոու գորգերի ընկերության հիմնադիր Էրաստուս Բիգելոուի միակ զավակն էր ։ Հասակ է առել Նյու Հեմփշիր նահանգի Հյուսիսային Քոնվեյ քաղաքում գտնվող մեծ կալվածքում ։ Հետագա կյանքում այդ կալվածքում գտնվող Ստոունհուրսթ առանձնատունն օգտագործել է որպես ամառանոց, որը ներկայում հյուրանոց է ։ Նաև օգնել է հիմնել Հյուսիսային Քոնվեյում գտնվող «Հիշատակի հիվանդանոցը», տրամադրել հողն ու միջոցները, որոնք անհրաժեշտ էին այդ հաստատությունը հիմնելու համար։
1874 թվականին ամուսնացել է պատվելի Դանիել Մերիմանի հետ, ունեցել որդի՝ Ռոջեր Բիգելոու Մերիմանը, որը պատմաբան է դարձել ։
Վուսթերի թանգարան
1878 թվականին Մերիմանն ամուսնու հետ բնակություն է հաստատել Մասաչուսեթս նահանգի Վուսթեր քաղաքում, որտեղ վերջինս ծառայում էր որպես սպասավոր Կենտրոնական միաբանական եկեղեցում ։ Ակտիվություն է ցուցաբերել նորաստեղծ Վուսթերյան արվեստի ընկերությունում, դասախոսություններ կարդացել ու եվրոպական և ամերիկյան արվեստի իր անձնական հավաքածուից տրամադրել ցուցահանդեսների համար ։ Ներգրավված է եղել նաև Վուսթերյան արվեստի ուսանողների ակումբում, որտեղ ցուցադրվել են իր հեղինակած աշխատանքներից մի քանիսը ։
Մերիմանն ու ամուսինը եղել են Վուսթերի արվեստի թանգարանի հիմնադիրների շարքում, մեծ նվիրատվություն են արել ու աշխատել որպես հոգաբարձուներ և խորհրդի անդամներ ։ Նաև աշխատել է թանգարանի կրթական առաքելության հետ կապված մի քանի հանձնաժողովներում և օգնել բոստոնցի իմպրեսիոնիստ նկարիչ Ֆիլիպ Լեսլի Հեյլին բերել թանգարան ։ Ղեկավարել է թանգարանի հավաքածուն ստեղծելու վաղ շրջանի աշխատանքները, փոխառությամբ տվել կամ նվիրել է մի շարք աշխատանքներ, այդ թվում՝ Պիեռ Սուբլեյրասի, Պաուլյուս Մորելսյեի, Էդմունդ Տարբելի ու Արթուր Դևիսի վրձնին պատկանող ։ Մերիմանը կին նկարիչների առաջամարտիկ էր, և նրա շնորհիվ էր, որ թանգարանը ձեռք է բերել կամ ցուցադրել Սառա Վայման Վիթմենի և Սեսիլյա Բոյի գործերը ։
Հրատարակություններ
Մերիմանը նաև մի քանի գիրք է գրել արվեստի ու կրոնականության մասին, որոնց թվում՝ What Shall Make Us Whole?: Or, Thoughts in the Direction of Man's Spiritual and Physical Integrity (1888), The Perfect Lord (1891), Concerning Portraits and Portraiture (1891) և Religio Pictoris (1899)։  Religio Pictoris գիրքն ուսումնասիրում է արվեստի և կրոնի փոխհարաբերությունները, փորձում ցույց տալ կյանքի նյութական և հոգևոր կողմերի հիմնարար միասնությունը ։ Concerning Portraits and Portraiture գրքում քննարկված թեմաների շարքում է նկարիչ Էբոթ Թայերի աշխատանքային գործընթացը, որը մեկ տարի առաջ պատկերել էր Մերիմանի դիմանկարը։
Կտավներ
Մերիմանի հեղինակած իր ընկերուհու՝ Սառա Վ․ Վիթմենի դիմանկարն այժմ գտնվում է Ռեդկլիֆի առաջադեմ ուսումնասիրությունների ինստիտուտի Շլեզինգերի գրադարանում։
Այլ բարեգործություն
1911 թվականին Մերիմանը հող ու գումար է նվիրաբերել Նյու Հեմփշիր նահանգի Հյուսիսային Քոնվեյ քաղաքում գտնվող Հիշատակի հիվանդանոցը հիմնելու համար ։ Եղել է նաև Հյուսիսային Քոնվեյի հանրային գրադարանի նախագահը ։
Արտաքին հղումներ
Կատեգորիա:Արվեստագետներ Կատեգորիա:Ամերիկացի նկարչուհիներ Կատեգորիա:19-րդ դարի ամերիկացի գրողներ Կատեգորիա:19-րդ դարի ամերիկացի նկարիչներ
Work (երգ, Ռիհաննա)
«Work» (Աշխատանք), բարբադոսացի երգչուհի Ռիհաննայի երգը, նրա Anti ստուդիական ալբոմի (2016) առաջին սինգլը, ձայնագրվել է Դրեյքի մասնակցությամբ, թողարկվել է 2016 թվականի հունվարի 26-ին։
Պատմություն
Սինգլը գլխավորել է Billboard Hot 100 հիթ շքերթը՝ Ռիհաննայի կարիերայում 14-րդ անգամ։ Ռիհաննան (14) իր երաժշտական արդյունքներով զիջում է միայն ամերիկյան The Beatles-ին (20) և Մրայա Քերիին (18), իսկ Մայքլ Ջեքսոնից (13) և Մադոննայից (12) առաջ է ։ Սինգլը գլխավորել է նաև Hot R&B/Hip-Hop Songs չարթը։ Նա դարձավ 50-րդն հարավածելով Hot 100 և իր 27-րդ հիթով Top-10-ում ։
Արձագանքներ
Երգը ստացել է բազում կարծիքներ երաժշտական քննադատների և առցանց հրապարակումների կողմից, ինչպիսիք են՝ Billboard, Slant Magazine , BET , Spin , Forbes , Idolator , The A.V. Club :
Կենդանի կատարումներ
«Work» երգը առաջին անգամ Ռիհաննան Դրեյքի մասնակցությամբ կատարեց 2016 թվականի փետրվարի 24-ին, BRIT Awards 2016 հանդիսության ժամանակ։
Ծանոթագրություններ
Կատեգորիա:2016 սինգլներ Կատեգորիա:Ռիհաննայի երգեր Կատեգորիա:Դրեյքի երգեր Կատեգորիա:Billboard Hot 100 գլխավորած սինգլներ Կատեգորիա:Սենտիմենտալ սիրային երգեր
Գերդայոլ (Չյորնայա Կեդվայի վտակ)
Գերդայոլ  (Гердъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չյորնայա Կեդվա գետի աջ ափից 21 կմ հեռավորության վրա։ Գետի երկարությունը կազմում է 13 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ռոզովկա (գյուղ, Գայսինի շրջան)
Ռոզովկա (Розівка), գյուղ Ուկրաինայի Վիննիցայի մարզի Գայսինի շրջանում։
2001 թվականի տվյալներով Ռոզովկա գյուղում բնակվում էր 62 մարդ։ Բնակավայրը զբաղեցնում է 0,049 կմ² տարածք։ Բնակչության խտությունը կազմում էր 1265,31 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի գյուղեր
ԴՆԹ-ի հաջորդականացում
ԴՆԹ-ի հաջորդականացումը (DNA sequencing) տվյալ ԴՆԹ մոլեկուլի նուկլեոտիդների ճշգրիտ կարգը որոշելու գործողություն է։ ԴՆԹ-ի հաջորդականացումը օգտագործվում է օրգանիզմի անհատական գեների, լրիվ քրոմոսոմների կամ ամբողջական գեների հաջորդականությունը որոշելու համար։
Պատմություն
1953-ի ապրիլի 15-ին Ֆրենսիս Քրիկը և Ջեյմս Ուոթսոնը առաջարկել են ԴՆԹ-ի մոլեկուլային կառուցվածքի կրկնակի պարուրաձև կառուցվածքը ։ Այդ ժամանակից ի վեր մշակվել են մեթոդներ`որոշելու ԴՆԹ մնացորդների հաջորդականությունը, ինչը ծառայում է որպես օրգանիզմի նախագիծ։ Պայմանական հաջորդականացում նշանակում է Սենգր տիպի հաջորդականացում (անգլ. Sanger-type sequencing), որը մազանոթային հիմունքներով լաբորատոր-ինտենսիվ աշխատանք է։ Մարդու գենոմի նախագիծը (The Human Genome Project: HGP) արագացրեց առաջընթացը հաջորդականացման գործընթացում, բայց հաջորդականացումը, չնայած դրա կարևորությանը, մնում էր ծանր ընթացակարգ ։
Երբ 1990 թ.-ին սկսվեց Մարդկային գենոմի նախագիծը, հասկացվեց, որ ծրագրի նպատակները բավարարելու համար ԴՆԹ-ի ճշգրտման արագությունը պետք է ավելանա, և գինը պետք է իջնի։ Ծրագրի ողջ կյանքի ընթացքում գործնականորեն բարելավվել է ԴՆԹ-ի հաջորդեցման յուրաքանչյուր ոլորտ։ Ծրագրին հաջողվեց իր առաջին մեկ միլիարդ բազան հաջորդականացնել 4 տարվա ընթացքում, իսկ երկրորդ միլիարդի համար պահանջվեց ընդամենը 4 ամիս։
Չնայած որ մարդկային գենոմի ծրագիրը պաշտոնապես ավարտվեց, բարելավումներ ԴՆԹ-ի հաջորդականցման մեջ շարունակում են տեղի ունենալ։ Հետազոտողները տարբեր փորձարկումներ են անում ԴՆԹ-ի հաջորդականացման այն մեթոդների հետ, որոնք պոտենցիալ ունեն հաջորդականացնել մարդկային գենոմը մի քանի շաբաթվա ընթացքում և ընդամենը մի քանի հազար դոլլար արժողությամբ ։
ԴՆԹ հաջորդականացման տեխնոլոգիաներ
ԴՆԹ հաջորդականացման տեխնոլոգիաների վերջին առաջխաղացումները` առաջին սերնդի հաջորդականացումներից (first-generation sequencing (FGS) ) մինչև երրորդ սերնդի (third-generation sequencing (TGS) ), անընդհատ փոփոխել են գենոմի հետազոտման դաշտը։ Նրա տվյալների թողունակությունը, համեմատած նախկին տեխնոլոգիաների, աննախադեպ է։ ԴՆԹ-ի հաջորդականության տեխնոլոգիաները առաջացնում են հաջորդականության տվյալներ, որոնք մեծ են, նոսր և տարասեռ:Սա հանգեցնում է տվյալների նախնական համաձայնեցմանը և բիոինֆորմատիկայի գործիքների արագ զարգացմանը `հաջորդականացման տվյալների մշակման համար ։
Համակարգչային գիտությունները ԴՆԹ-ի հաջորդականացման մեջ
Երբ գենոմը հաջորդականացվի, այն պետք է մեկնաբանվի։ Մասնավորապես, միլիարդավոր տվյալների կետեր պետք է վերլուծվեն գենոմի ներսում տատանումները (այսինքն ՝ մուտացիաները, անգլ. mutations) հայտնաբերելու համար։ Մի մուտացիայի գտնելը կարող է օգնել բացահայտել մի շարք հիվանդությունների պատճառը և, ի վերջո, բուժումը։
Այս գործը ձեռքով կատարելը անհասանելի կլիներ, բայց հաշվողական կենսաբանության (անգլ. computational biology) զարգացման արդյունքում հետազոտողները և բժիշկները մի քանի օրվա ընթացքում կարողանում են գտնել իրենց հետաքրքրող մուտացիաները։ Հաշվողական կենսաբանները օգտագործում են օրինակների համընկնող ալգորիթմներ, մաթեմատիկական մոդելներ, պատկերների մշակում և այլ տեխնիկա ՝ հաջորդականության տվյալների իմաստն ամփոփելու և մեկնաբանելու համար։ Բացի այդ, շատ հաշվարկային կենսաբաններ իրականացնում են սիմուլյացիաներ ՝ կանխատեսելու համար, թե ինչպես են որոշակի կենսաբանական համակարգեր արձագանքելու տարբեր միջավայրերի պայմաններում։ Օրինակ, սիմուլյացիան կարող է կանխատեսել, թե ինչպես են քաղցկեղի բջիջները արձագանքում տարբեր դեղամիջոցների բուժումներին, և, իր հերթին, օգնում են գտնել բուժում։ Հույսն այն է, որ այս հաշվարկային մոդելներն ու սիմուլյացիաները, ի վերջո, կարող են հանգեցնել մի շարք հիվանդությունների նոր բուժումների հայտնաբերմանը ։
Գրականություն
Կատեգորիա:Հաջորդականացում Կատեգորիա:ԴՆԹ
Փոխանակման ծրագրեր
Ուսանողական փոխանակման ծրագրեր (student exchange program) մեկ կիսամյակից մինչև մեկ տարի տևողությամբ ուսումնական ծրագրեր են, որոնց ընթացքում ավագ դպորցում կամ համալսարանում սովորող ուսանողները հնարավորություն են ստանում իրենց ուսումնառության մի հատվածը անցկացնել գործընկեր դպրոցում կամ համալսարանում։ Ուսանողական փոխանակման ծրագրերը սկսել են տարածվել 20-րդ դարի կեսին` Երկրորդ համաշխարհային պատերազմից հետո, երբ կար անհրաժեշտություն երիտասարդների մեջ այլ մշակույթների հանդեպ հանդուրժողականությունը և փոխըմբռնումը բարելավելու, ինչպես նաև կատարելագործելու լեզվի իմացությունը և լայնացնելու ուսանողների աշխարհընկալումը։ Այս ամենից բացի փոխանակման ծրագրերը նաև օգնում են ուսանողներին հաստատել միջմշակութային կապեր, փոխել ապրելու և սովորելու պայմանները, ընկերական և երբեմն նաև ընտանեկան միջավայրը։ «Փոխանակում» եզրույթը ցույց է տալիս, որ հյուրընկալող համալսարանը ընդունում է ուսանողին, բայց պարտադիր չէ, որ ուսանողը ջանքեր թափի փնտրելով ուսանող-գործընկեր, որի հետ կփոխանակվի։ Ուստի, վերոնշյալ եզրույթը ավելի շատ ենթադրում է գիտելիքի, փորձի և մշակութային առանձնահատկությունների փոխանակում ։
Ըստ տևողության տարբերակում են երկու տիպի փոխանակման ծրագրեր՝ կարճաժամկետ և երկարաժամկետ ։ Հետազոտողները պայամանականորեն բաժանում են փոխանակման ծրագրի ընթացքը 3 հիմնական փուլի՝ նախքան փոխանակումը, փոխանակման ընթացքում և փոխանակումից հետո, որոնցից յուրաքանչյուրն աչքի է ընկնում իրեն հատուկ առանձնահատկություններով ։
Ծանոթագրություններ
Կատեգորիա:Ուսանողական փոխանակման ծրագրեր
Ֆինիքս
Ֆինիքս (Phoenix; թարգմանաբար՝ փյունիկ։ S-ki: kigk), Ամերիկյան Արիզոնա նահանգի ամենամեծ քաղաքն ու մայրաքաղաքը։ 1 660 272 (2018) բնակչությամբ Ֆինիքսը համարվում է ամենամեծը ամերիկյան նահանգների մայրաքաղաքներում՝ ներառյալ պետական մայրաքաղաք Վաշինգտոնը։ Բնակչության թվով այն հինգերորդն է ԱՄՆ-ում (Նյու Յորքից, Լոս Անջելեսիսց, Չիկագոյից և Հյուսթոնից հետո )։
Ֆինիքսի ագլոմերացիան (4 857 962 բնակչությամբ) համարվում է տասնմեկերորդը ԱՄՆ-ում ։
Վերջին 40 տարիների ընթացքում Ֆինիքսի ագլոմերացիայում բնակչության աճը կազմել է միջինում 24%՝ մեկ տասնամյակի ընթացքում։ Չնայած Ֆինիքսի բնակչության աճը նվազել է, 2008-ից այն սկսել է վերականգնվել, քանի որ 2008-ի հիփոթեքային ճգնաժամի և բնակարանների գների նվազման հետևանքով քաղաք են ժամանել շատ ներգաղթյալներ, հիմնականում՝ Մեքսիկայից։ Դատելով աճի ներկայիս տեմպից՝ վերլուծաբանները կանխատեսում են, որ 2020 թվականին Ֆինիքսը կարող է բնակչության թվով ԱՄՆ-ում դառնալ 4-րդ քաղաքը ։
Պատմություն
Ավելի քան 1000 տարի ժամանակակից Ֆինիքսի տեղում հողեր են ունեցել հոհոկամ ցեղերը, որոնք այդ անապատային տարածքների ոռոգման համար ստեղծել են մոտավորապես 217 կմ ոռոգման ջրանցքներ։ Դրանցից մի քանիսը մինչ օրս օգտագործվում է ըստ նշանակության։ Ֆինիքս անունով իսպանական բնակավայրը նշանակում էր մոխրից կյանքի վերակառուցում հոհոկամների մարած քաղաքակրթության վայրում։ Իսպանացի հետազոտող Էուսեբիո Կինոն XVII-XVIII դարերում բնակավայրը հետազոտած առաջին եվրոպացիներից էր։ 1848 թվականի ամերիկա-մեքսիկական պատերազմի ավարտից հետո Մեքսիկայի հյուսիսում հողերի մեծ մասը հայտնվել էր ԱՄՆ-ի վերահսկողության տակ, դրանց մի մասում ստեղծվել է Նյու Մեքսիկոյի տարածքը (որը ներառում էր այսօրվա Ֆինիքսի հողերը)։ Քաղաքացիական պատերազմի ընթացքում Ֆինիքսի շրջանը վիճարկվել էր Արիզոնայի երկու վարչակազմի՝ համադաշնային (Տուսոն մայրաքաղաքով) և խորհրդային (Պրեսկոտ մայրաքաղաքով)։ 1865 թվականին՝ պատերազմի ավարտից հետո, ամերիկյան բանակը հիմնադրել է այստեղ «Fort McDowell»-ը, որի նպատակն էր դադարեցնել հնդկական հարձակումները նորաբնակների վրա։
Ֆինիքսի հիմնադրումը կապված է Համադաշնության բանակի վետերան Ջեք Սվիլինգի անվան հետ, որը 1867 թվականին հիմնել է White Tank Mountains լեռների ստորոտին գտնվող ֆերման՝ հին հնդկական բնակավայրի ավերակներում։ Քաղաքը արագ աճել է, և 1868 թվականի մայիսի 4-ին այստեղ հայտնվել է փոստային բաժանմունք ։
1870-ական թվականներին քաղաքն սկսել է աճել։ 1874 թվականի ապրիլի 10-ին նախագահ Ուլիսես Ս. Գրանթը Ֆինիքսին հանձնել է հողային արտոնագիր։ 1875 թվականին քաղաքում արդեն կար հեռագրատուն, 16 գեղեցկության սրահ և 4 պարասրահ։ 1880 թվականին բնակչության թիվը հասել է 2 453-ի ։
1881 թվականին Ֆինիքսը շարունակում էր աճել, և Արիզոնայի տարածքի Լեգիսլատուրան փետրվարի 25-ին հրապարակել է «Ֆենիքսի պայմանագրային բիլը», որի համաձայն՝ Ֆինիքսը պաշտոնապես ճանաչվել է քաղաք ։
Ֆինիքսի տնտեսության համար առաջին հեղափոխական իրադարձությունը 1880-ականներին նոր երկաթուղու կառուցումն էր, որն անցնում էր նորակառույց բնակավայրի տարածքով։ Դրա շնորհիվ Ֆինիքսը զարգացավ որպես առևտրական քաղաք, իսկ նրա ապրանքները հայտնվեցին արևելյան և արևմտյան շուկաներում։ 1888 թվականի նոյեմբերի 4-ին բացվեց Ֆինիքսի առևտրի սրահը։ Ավելի վաղ այդ ժամանակ գոյություն ունեցող քաղաքային ծառայությունները տեղափոխվել էին նոր քաղաքապետարան ։ 1895 թվականին բացվեց Սանտա-Ֆե, Պրեսկոտտա, Ֆինիքս երկաթուղին, որը Ֆինիքսը միացնում էր բազմաթիվ այլ քաղաքների հետ։ Դա ևս մեկ խթան էր տնտեսության համար։ Բացի այդ, 1895 թվականին առաջին անգամ ստեղծվեց ավագ դպրոց, որտեղ ընդունվեց 90 աշակերտ ։
1906 թվականին Սոլթ գետի վրա՝ քաղաքից 75 կմ հեռու, սկսվեց այսպես կոչված թիվ 1 ամբարտակի շինարարությունը, որը դարձավ առաջին բազմաֆունկցիոնալ ամբարտակը, քանի որ նախատեսվում էր, որ այն քաղաքին ջուր և էլեկտրականություն կմատակարարի։ 1911 թվականի մայիսի 18-ին տեղի ունեցավ ամբարտակի բացումը, որին ներկա էր նախագահ Թեոդոր Ռուզվելտը։ Նա 1902 թվականին ստորագրեց արևմտյան տարածքների գետերի վրա հսկայական ամբարտակների կառուցման մասին որոշումը ։ Այդ ժամանակ այն աշխարհի ամենամեծ քարե ամբարտակն էր ։ 1959 թվականին ամբարտակն ու ջրամբարը վերանվանվել են նախագահի պատվին։
1912 թվականի փետրվարի 4-ին՝ նախագահ Ուիլյամ Տաֆտի օրոք, Ֆինիքսը դարձավ Արիզոնա նորաստեղծ նահանգի մայրաքաղաքը ։ Դա տեղի է ունեցել Արիզոնա նահանգի կարգավիճակի վերաբերյալ Կոնգրեսի քվեարկության ժամանակ Տաֆտի վետոյից վեց ամիս անց՝ Արիզոնայի Սահմանադրության դիրքորոշման հետ անհամաձայնության պատճառով ։ Արիզոնայի նահանգի կարգավիճակի ձեռքբերումից հետո Ֆինիքսը սկսեց արագորեն աճել, և ութ տարի անց քաղաքի բնակչությունը կազմեց 29 053։ 1920-ին Ֆինիքսում հայտնվեց առաջին երկնաքերը՝ «Heard» անվամբ ։ 1929-ին պաշտոնապես բացվեց Երկնային բեյը, որն այդ ժամանակ պատկանում էր Scenic ավիաընկերությանը։ 1935 թվականին Ֆինիքսի քաղաքապետարանը ձեռք է բերել օդանավակայան, որի հայեցողության տակ էլ այն ներկայումս գտնվում է ։ Տասնամյակի ընթացքում Ֆինիքսի բնակչությունը կրկնապատկվել է և կազմել 48 118 ։
Երկրորդ համաշխարհային պատերազմի ժամանակ տնտեսության արագ զարգացումը շատ արագ վերափոխեց Ֆինիքսը՝ տարածաշրջանային առևտրի կենտրոնից վերածելով զարգացող արդյունաբերությամբ քաղաքի, որը հիմնված է ռազմական արտադրանքի զանգվածային արտադրության վրա։ Այդ ժամանակ արվարձաններում կառուցվել են երեք ռազմական ավիաբազա (Լյուկ, Ուիլյամս և Ֆելկոն), ինչպես նաև Thunderbird-ի օդաչուների երկու դպրոց (Գլենդելում և Սքոթսդեյլում) ։
Պատերազմից հետո շարունակվել է Ֆինիքսի՝ արդեն 65 հազարից ավելի բնակչություն ունեցող քաղաքի ինտենսիվ աճը, որը բացատրվում է, մասնավորապես, նրանով, որ քաղաքում սկսել էին հայտնվել երիտասարդ և հավակնոտ ձեռնարկատերեր և քաղաքական գործիչներ (ինչպես օրինակ՝ Բարրի Գոլդուոթերը), որոնք առավել հաճախ ունեին Արևելյան կրթություն, և որոնք հետագայում ստեղծել են Ֆինիքսի յուրահատուկ ոչ լիբերալիստական գործարար մթնոլորտը։
1948 թվականին Ֆինիքսում սկսեց զարգանալ բարձր տեխնոլոգիական արտադրությունը, որը հետագայում դարձավ պետական տնտեսության հիմքը։ Դա պայմանավորված էր նրանով, որ Motorola-ն ընտրեց այս քաղաքը՝ ռազմական էլեկտրոնիկայի հետազոտությունների և զարգացման սեփական կենտրոն կառուցելու համար ։ Հասկանալով, որ Motorola-ն հաջող ընտրություն է կատարել, այլ բարձր տեխնոլոգիական ընկերությունները, ինչպիսիք են Intel-ը և McDonnell Douglas-ը, ևս բացում են իրենց արտադրական տարածքները։
1950 թվականին Ֆինիքսում բնակվում էր ավելի քան 105 հազար մարդ, իսկ շրջակայքում՝ ավելի շատ։ 1950-ականներին քաղաքի աճը խթանվեց օդափոխության տեխնիկայի զարգացմամբ, որը սկսեց օգտագործվել ամենուր (տներում, գրասենյակներում և արտադրություններում), ինչի շնորհիվ հնարավոր դարձավ բնակվել քաղաքում տևական շատ շոգ ամռան ընթացքում։